Nairobi xe la cavedal africana de i mass media. L’Asociasion de i Giornalisti Foresti (Foreign Correspondent Association of East Africa) la gha pi de domila aderenti. El Daily Nation xe el giornal co la pi grande circolasion en Africa Orientale. El Daily Nation xe ona de le publicasioni del Nation Group, la pi granda casa de produsion de media de l’Africa. Se publica giornali en inglexe e swahili, riviste in inglexe, swahili e ne le majori lengoe de el paexe. A Nairobi se conta sete televisioni. Le agensie internasionali come Reuters e Associated Press gha i so centri de produsion ne la cavedal keniana. La BBC, CNN, e la RAI gha i loro ofici par l’Africa a Nairobi. El New People Media Centre de i comboniani, misionari de Verona, xe la pi grande casa de produsion multi-mediale catolega de l’Africa.